赵祯:如欧阳修者,何处得来?苏洵:执事之文,纡余委备,往复百折,而条达疏畅,无所间断;气尽语极,急言竭论,而容与闲易,无艰难劳苦之态。……惟要翱之文,其味黯然而长,其光油然而幽,俯仰揖让,有执事之态。陆贽之文,遣言措意,切近的当,有执事之实。而执事之才,又自有过人者;盖执事之文,非孟子韩子之文,而欧阳子之文也。王安石:①如公器质之深厚,知识之高远,而辅学术之精微,故充于文章,见于议论,豪健俊伟,怪巧瑰琦。其积于中者,浩如江河之停蓄;其发于外者,烂如日月之光辉。其清音幽韵,凄如飘风急雨之骤至;其雄辞闳辩,快如轻车骏马之奔驰。世之学者,无问识与不识,而读其文,则其人可知。②天下之无贤不肖,且犹为涕泣而歔欷,而况朝士大夫平昔游从,又予心之所向慕而瞻依。苏轼:①三过平山堂下,半生弹指声中。十年不见老仙翁,壁上龙蛇飞动。欲吊文章太守,仍歌杨柳春风。休言万事转头空,未转头时皆梦。②论大道似韩愈,论事似陆贽,记事似司马迁,诗赋似李白。张芸叟:欧阳永叔如春服乍成,酾酒初熟,登山临水,竟日忘归。曾慥:欧阳公一代儒宗,风流自命。词章窈眇,世所矜式。乃小人或作艳曲,谬为公词。尤展成:六一婉丽,实妙于苏。欧阳公虽游戏作小词,亦无愧唐人。朱熹:欧阳公作字如其为人,外若优游,中实刚劲。王称:斯文,古今大事也,天未尝轻以畀人。然自孔子以来,千有余载之间,得其正传者,仅四五人而已。孔子既没,而孟子生;孟子之后,有荀卿;荀卿之后,而扬雄出;雄之后,而韩愈继;愈之后,而修得其传。其所以明道秘而息邪说,立化本而振儒风,邃然以所学入发,为朝廷之论议,志得道行,沛然有余,则功利之及于物者,盖天之所畀也。故天下尊仰之如泰山大河,日月所不能磨而竭矣。敖陶孙:欧公如四瑚八琏,止可施之宗庙。罗大经:冯延巳词,晏同叔得其俊,欧阳修得其深。脱脱:三代而降,薄乎秦、汉,文章虽与时盛衰,而蔼如其言,晔如其光,皦如其音,盖均有先王之遗烈。涉晋、魏而弊,至唐韩愈氏振起之。唐之文,涉五季而弊,至宋欧阳修又振起之。挽百川之颓波,息千古之邪说,使斯文之正气,可以羽翼大道,扶持人心,此两人之力也。愈不获用,修用矣,亦弗克究其所为,可为世道惜也哉!谢肇淛:宋之人物,若王沂公、李文正、司马温公之相业,寇莱公、赵忠定之应变,韩魏公之德量,李纲、宗泽之拨乱,狄青、曹玮、岳飞、韩世忠之将略,程明道、朱晦庵之真儒,欧阳永叔、苏子瞻之文章,洪忠宣、文信国之忠义,皆灼无可议,而且有用于时者,其它瑕瑜不掩,盖难言之矣。贺裳:有功于文,有罪于诗。石韫玉:论道议事,追韩继陆。归田集古,学问淹博。曾国藩:古人称立德、立功、立言为三不朽。立德最难,自周汉以后,罕见德传者。立功如萧、曹、房、杜、郭、李、韩、岳,立言如马、班、韩、欧、李、杜、苏、黄,古今曾有几人?陈淡野:人亦一器也,莫不各有其量。如天地之量,圣贤帝王之所效焉。山岳江海之量,公侯卿相之所则焉。古夷齐有容人之大量,孟夫子有浩然之气量,范文正公有济世之德量,郭子仪有福量,诸葛武侯有智量,欧阳永叔有才量,吕蒙正有度量,赵子龙有胆量,李德裕有力量,此皆远大之器。冯煦:疏隽开子野,深婉开少游。蔡东藩:宋臣专喜迂论,与晋代之清谈,几乎相同,其不即乱亡者,赖有一二大臣为之主持耳。英宗虽入嗣仁宗,缵承大统,而其本生父则固濮王也。以本生父称皇伯,毋乃不伦!欧阳修援引礼经,谓应称亲降服,议固甚当,韩琦即据以定议,于称亲之议,则请行之,于称皇称后之议,则请辞之,最得公私两全之道……微韩魏公诸人,宋室恐早不纲矣。盖舆论与清谈,其足致乱亡一也。钱基博:自宋初柳开、穆修以迄石介、尹洙、苏舜钦、欧阳修、梅尧臣、王安石、曾巩、苏洵及其子轼、辙兄弟、秦观、张耒、黄庭坚、陈师道,气必疏快而力祛茂兴,与发宋文之机利,而以殊于唐格者也。……然惟欧阳修,碑传议论,兼能并擅。……惟欧阳修之容与闲易,苏轼之条达疏畅,虽是急言竭论,而无艰难劳苦之态;大而万言之书,短则数行之记,一以自在出之,抑扬爽朗,行所无事;此则宋人之所特长,而开前古未有之蹊径者也。然欧阳修早习四六以取科第,而排比绮靡,心有不慊;遂以古文之顿挫,用之俪体之整对,而异军别张,语必老到,无一毫妩媚之态;妙造目然,无用事用句之癖。……诗则欧阳修以韩学杜,以文为诗,仗气爱奇。……词则欧阳修以蜀词化南唐,抒深婉以疏俊,清新闲逸。……然则有宋文学之所以继往开来,而自成一代者,欧阳修、苏轼,或推之,或挽之,后先济美以有成功也。郭绍虞:诗话之称,固始于欧阳修,即诗话之体,亦可谓创自欧阳氏矣。吉川幸次郎:他在学问文章方面的名声,以及在政治上的地位影响,与日俱增,至于众莫能及的地步。……不但在政治上,在文化上也是当代最高的领袖人物。陶德文:以其多方面的才华鹤立于同时代的文人中,……其光华始终超越群星。宇文所安:欧阳修的渊博和睿智,可与英语文学中的塞缪尔·约翰逊相提并论 。